Broj: 711-I-200-P-299-17/20-15-12

Zagreb, 15. studenog 2019. g.

**Povjerenstvo za odlučivanje o sukobu interesa** (u daljnjem tekstu: Povjerenstvo) u sastavu Nataše Novaković, kao predsjednice Povjerenstva, te Tončice Božić, Davorina Ivanjeka, Aleksandre Jozić-Ileković i Tatijane Vučetić, kao članova Povjerenstva, na temelju članka 30. stavka 1. podstavka 1., članka 27. i članka 39. stavka 1. Zakona o sprječavanju sukoba interesa („Narodne novine“ broj 26/11, 12/12, 126/12, 48/13 i 57/15, u daljnjem tekstu: ZSSI) **povodom anonimne prijave protiv dužnosnika Josipa Đakića,** z**astupnika u Hrvatskom saboru, na 69. sjednici Povjerenstva, održanoj 15. studenog 2019.g.,** donosi sljedeću

**ODLUKU**

1. **Propustom da po pisanom pozivu Povjerenstva priloži odgovarajuće dokaze potrebne za usklađivanje prijavljene imovine u izvješćima o imovinskom stanju dužnosnika podnesenim 20. siječnja 2011. povodom kraja mandata, 6. svibnja 2011., 20. siječnja 2012. povodom početka mandata, 21. prosinca 2012. povodom bitne promjene na imovini, 28. siječnja 2016. povodom ponovnog izbora na istu dužnost i 11. studenog 2016. povodom ponovnog izbora na istu dužnost i stanja imovine kako proizlazi iz podataka prikupljenih od nadležnih tijela u odnosu na podatke o nekretninama i pokretninama koje se upisuju u javni registar u vlasništvu dužnosnika i dužnosnikovog bračnog druga, ostalim prihodima dužnosnika, drugim primicima bračnog druga, štednji dužnosnika, štednji i visini štednje bračnog druga, poslovnim udjelima, dionicama i vrijednosnim papirima u poslovnim subjektima, obvezama, te subvencijama, donacijama i poticajima, dužnosnik Josip Đakić, zastupnik u Hrvatskom saboru, počinio je povredu članka 27. ZSSI-a u vezi s člankom 8. i 9. ZSSI-a.**
2. **Za povredu ZSSI-a, opisanu pod točkom I. izreke ove odluke, dužnosniku Josipu Đakiću izriče se sankcija iz članka 42. stavka 1. podstavka 2. ZSSI-a, obustava isplate dijela neto mjesečne plaće u ukupnom iznosu od 12.000,00 kn, koja će trajati šest mjeseci te će se izvršiti u šest jednakih uzastopnih mjesečnih obroka, svaki u pojedinačnom mjesečnom iznosu od 2.000,00 kn.**

Obrazloženje

Povjerenstvo je na 50. sjednici održanoj 17. svibnja 2019. g. pokrenulo postupak za odlučivanje o sukobu interesa protiv dužnosnika Josipa Đakića, zastupnika u Hrvatskom saboru, zbog moguće povrede članka 27. ZSSI-a u vezi sa člancima 8. i 9. ZSSI-a, koja proizlazi iz propusta dužnosnika da Povjerenstvu dostavi odgovarajuće dokaze, potrebne za usklađivanje prijavljene imovine koju je dužnosnik naveo u izvješćima o imovinskom stanju podnesenim 20. siječnja 2011. povodom kraja mandata, 6. svibnja 2011., 20. siječnja 2012. povodom početka mandata, 21. prosinca 2012. povodom bitne promjene na imovini, 28. siječnja 2016. povodom ponovnog izbora na istu dužnost i 11. studenog 2016. povodom ponovnog izbora na istu dužnost i stanja imovine kako proizlazi iz podataka prikupljenih od nadležnih tijela u odnosu na podatke o nekretninama i pokretninama koje se upisuju u javni registar u vlasništvu dužnosnika i dužnosnikovog bračnog druga, ostalim prihodima dužnosnika, drugim primicima bračnog druga, štednji dužnosnika, štednji i visini štednje bračnog druga, poslovnim udjelima, dionicama i vrijednosnim papirima u poslovnim subjektima, obvezama, te subvencijama, donacijama i poticajima.

U svom očitovanju na odluku o pokretanju postupka danom 19. srpnja 2019. dužnosnik je naveo da je uvidom u predmetnu Odluku Povjerenstvo evidentiralo samo njegove nekretnine koje su bile upisane u ranijim imovinskim karticama. Navodi da su putem Očitovanja od 30. listopada 2018. navedene sve preostale nekretnine koje je omaškom izostavio iz ranijih kartica.

Ističe da je u točki 22. priloga očitovanja od 30. listopada 2018. sadržan i zapisnik o održanoj glavnoj raspravi kod Općinskog suda u Virovitici pod brojem II.P Ob-150/16-5 od 27. prosinca 2016. o razvodu braka iz kojeg je razvidno da zajednička bračna stečevina/imovina nije podijeljena. Naveo je da dužnost zastupnika u Hrvatskom saboru obnaša od 22. prosinca 2003. godine. U odnosu na izvješće o imovinskom stanju od 20. siječnja 2011. evidentirane nekretnine je jasno evidentirao u kartici, međutim omaškom nije naveo naznaku vrste primitka, što je sada sve unio u izvješću o imovinskom stanju od 30. listopada 2018., samo sa smanjenom cijenom najma od 1.600,00 mjesečno, u odnosu na prethodno stanje kada je cijena najma bila mjesečno od 1.800, 00 do 2.000,00 kn, kako navodi.

Drugi dohodak je prikazan točno, međutim, prikazan je na godišnjoj razini, a zapravo predstavlja mjesečni iznos, kako navodi. Krediti su i u prethodnim karticama bili evidentirani (što je razvidno po izvješću) te su uredno isplaćeni, što iz osobnih primanja, što prodajom dionica INA-e, bivše supruge i malodobne djece. Napominje da je dionice stekao radom kao djelatnik INA-e. U odnosu na izvješće o imovinskom stanju od 20. siječnja 2012. nije evidentirao podatke o kreditima, tj. podatke o obvezama jer je smatrao da su isti već navedeni u prethodnoj kartici, a u međuvremenu su krediti isplaćeni. U odnosu na izvješće o imovinskom stanju od 20. siječnja 2012. smatrao je da je upisom novih nekretnina i novog kredita od 65.000,00 eura ispunio obvezu, a ostale obveze ostaju nepromijenjene. U odnosu na upisane nekretnine pod zk. ul. ….. i …. navodi da je iste stjecao od 1985. godine, ali zbog neriješenih imovinsko-pravnih odnosa morao je voditi sudske sporove o dokazivanju vlasništva.

Nadalje, navodi da su knjižni vlasnici stana u poslovnoj zgradi u zk. ul. 2196, 189 m2 kao i dijela dvorišta te podruma bivša supruga, ………….. i sinovi ……. i ………….. Đakić.

Nesporno je da je vlasnik nekretnine, u naravi stan u poslovnoj zgradi, u Ulici ………………, sa pripadajućim dijelom dvorištem sa koje je ulaz s ulice ………………, zbog čega navodi da je zgrada u naravi uglovnica, dijelom u ……………………… a dijelom u ……………………, upisana u zk. ul. … što je upisao u Izvješće o imovinskom stanju od 30. listopada 2018. U pogledu bivše supruge …………………, napominje da bivša supruga …… nakon razvoda braka koristi djevojačko prezime uz njegovo prezime ……... U odnosu na navode iz obrazloženja Zaključka kojim se spominje isplate primitka Krojačko trgovačkog obrta Viroteks napominje da je omaškom naveo bivšu suprugu, iako se iz priloženog Ugovora o najmu vidi da se radi o njegovom primitku. U odnosu na navode iz obrazloženja Zaključka kojim se spominje automobil VOLKSWAGEN TOUAREG 2.5 TDI napominje da je osobni automobil kupio 2015., a ne 2010. g. kako je napisano u predmetnom Zaključku, te ističe da je bio neispravan i ugovorna cijena s PDV-om mu je bila 18.500,00 kn.

Napominje da je sve navedeno iz ovog predmetnog očitovanja evidentirao kao faktično stanje imovine u imovinsku karticu od 19. srpnja 2019. godine.

Člankom 3. stavkom 1. podstavkom 3. ZSSI-a propisano je da su zastupnici u Hrvatskom saboru dužnosnici. Uvidom u Registar dužnosnika koji ustrojava i vodi Povjerenstvo utvrđeno je da je Josip Đakić dužnost zastupnika u Hrvatskom saboru obnašao od 5. siječnja 2008. g. do 28. listopada 2011. g., od 22. prosinca 2011. g. do 28. rujna 2015.g., od 28. prosinca 2015. g. do 15. srpnja 2016.g., a istu dužnost obnaša i od 14. listopada 2016. g. te je povodom obnašanja navedene dužnosti obvezan postupati sukladno odredbama ZSSI-a.

Člankom 8. stavkom 1. ZSSI-a propisana je obveza dužnosnika da u roku od 30 dana od dana stupanja na dužnost podnesu Povjerenstvu izvješće s podacima o dužnosti koju obavljaju profesionalno ili neprofesionalno, o ostalim dužnostima koje obnašaju, odnosno djelatnostima koje obavljaju, o djelatnosti koju su obavljali neposredno prije stupanja na dužnost i s podacima o svojoj imovini te imovini svoga bračnog ili izvanbračnog druga i malodobne djece, sa stanjem na taj dan.

Člankom 8. stavkom 2. ZSSI-a propisano je da su dužnosnici obvezni u roku od 30 dana po prestanku obnašanja javne dužnosti podnijeti izvješće Povjerenstvu o svojoj imovini, a ako je tijekom obnašanja javne dužnosti došlo do bitne promjene glede imovinskog stanja, dužni su o tome podnijeti izvješće Povjerenstvu, istekom godine u kojoj je promjena nastupila.

Člankom 8. stavkom 5. ZSSI-a propisano je da podaci o imovini dužnosnika obuhvaćaju podatke o naslijeđenoj imovini i podatke o stečenoj imovini, a stavkom 7. podstavkom 1. istog članka ZSSI-a propisano je da podatci o stečenoj imovini obuhvaćaju podatke o nekretninama, uz navođenje pravnih osnova stjecanja, među kojima se navode i kupoprodaja te darovanje.

Člankom 9. ZSSI-a, propisano je da su dužnosnici dužni u izvješću o imovinskom stanju dužnosnika unijeti podatke o načinu stjecanja imovine i izvorima sredstava kojima je kupljena pokretna i nepokretna imovina koju su dužni prijaviti. Dužnosnici su dužni istinito i potpuno odgovoriti na pitanja o imovini, izvorima sredstava i načinu njezina stjecanja, a koja se odnose na njega te osobe o čijem je imovinskom stanju dužnosnik obvezan izvijestiti.

Člankom 20. stavkom 3. ZSSI-a propisano je da obveze koje za dužnosnika proizlaze iz članaka 8. i 9. ZSSI-a, počinju danom stupanja na dužnost i traju dvanaest mjeseci od dana prestanka obnašanja dužnosti.

Člankom 24. stavkom 2. ZSSI-a propisano je da Povjerenstvo za svako podneseno izvješće o imovinskom stanju dužnosnika provodi redovitu provjeru podataka. Redovita provjera obavlja se prikupljanjem, razmjenom podataka i usporedbom prijavljenih podataka o imovini iz podnesenih izvješća o imovinskom stanju dužnosnika s pribavljenim podacima od Porezne uprave i drugih nadležnih tijela Republike Hrvatske.

Člankom 26. ZSSI-a propisano je da će Povjerenstvo bez odgađanja zatražiti od dužnosnika pisano očitovanje s potrebnim dokazima ukoliko prilikom provjere podataka utvrdi nesklad, odnosno nerazmjer između prijavljene imovine iz podnesenog izvješća iz članka 8. i 9. ZSSI-a i stanja imovine dužnosnika kako proizlazi iz pribavljenih podataka od nadležnih tijela iz članka 24. ZSSI-a. Ukoliko dužnosnik ne dostavi pisano očitovanje u roku od 15 dana ili ne priloži odgovarajuće dokaze potrebne za usklađivanje prijavljene imovine s utvrđenom imovinom u postupku provjere s pribavljenim podacima o imovini dužnosnika, Povjerenstvo će temeljem članka 27. ZSSI-a protiv dužnosnika pokrenuti postupak zbog kršenja odredbi iz članka 8. i 9. ZSSI-a te će o tom obavijestiti nadležna državna tijela.

Povodom zaprimljene prijave, a na temelju članka 24. ZSSI-a, Povjerenstvo je izvršilo uvid u dostavljena Izvješća o imovinskom stanju dužnosnika.

Člankom 26. ZSSI-a propisano je da će Povjerenstvo bez odgađanja zatražiti od dužnosnika pisano očitovanje s potrebnim dokazima ukoliko prilikom provjere podataka utvrdi nesklad, odnosno nerazmjer između prijavljene imovine iz podnesenog izvješća iz članka 8. i 9. ZSSI-a i stanja imovine dužnosnika kako proizlazi iz pribavljenih podataka od nadležnih tijela iz članka 24. ZSSI-a.

Člankom 27. ZSSI-a propisano je da, ako dužnosnik ne dostavi Povjerenstvu pisano očitovanje iz članka 26. tog Zakona u roku od 15 dana ili pak ne priloži odgovarajuće dokaze potrebne za usklađivanje prijavljene imovine s utvrđenom imovinom u postupku provjere, odnosno s pribavljenim podacima o imovini dužnosnika, Povjerenstvo će pokrenuti postupak protiv dužnosnika zbog kršenja odredbi iz članka 8. i 9. ovog Zakona te će o tom obavijestiti nadležna državna tijela.

Sukladno članku 26. ZSSI-a, Povjerenstvo je Zaključkom broj: 711-I-858-P-299/17-18-04-10 od 20. kolovoza 2018.g. pozvalo dužnosnika da u roku od 15 dana od primitka Zaključka dostavi pisano očitovanje s potrebnim dokazima u kojem će pojasniti utvrđeni nesklad između imovine prijavljene Povjerenstvu i stanja imovine kako proizlazi iz podataka prikupljenih od nadležnih tijela.

Na gore navedeni Zaključak dužnosnik je 2. studenog 2018.g. dostavio pisano očitovanje, zaprimljeno pod brojem: 711-U-3115-P-299-17/18-05-5, u kojem je u bitnom naveo da dužnost zastupnika u Hrvatskom saboru obnaša od 22. prosinca 2003. godine. Navodi da, u odnosu na Izvješće o imovinskom stanju od 20. siječnja 2011., evidentirane nekretnine je jasno naveo, no omaškom nije naveo naznaku vrste primitka, što je unio u Izvješće o imovinskom stanju od 30. listopada 2018., samo sa smanjenom cijenom najma od 1.600,00 kn, za razliku od prethodnog stanja kada je cijena najma bila mjesečno od 1.800,00 do 2.000,00 kn. Nadalje navodi da je drugi dohodak prikazan točno, no da je prikazan na godišnjoj razini, a zapravo predstavlja mjesečni iznos; da su krediti i u prethodnim karticama bili evidentirani te su uredno isplaćeni. U odnosu na Izvješće od 20. siječnja 2012., navodi da nije evidentirao podatke o kreditima, odnosno obvezama, jer je smatrao da su isti već navedeni u prethodnoj kartici, a u međuvremenu su krediti isplaćeni; u odnosu na isto Izvješće navodi i da je upisom novih nekretnina i novog kredita od 65.000,00 eura ispunio obvezu, dok ostale obveze ostaju nepromijenjene.

U odnosu na nekretnine upisane pod zk. ul. …. i …. navodi da ih je stjecao od 1985. godine, no zbog neriješenih imovinskopravnih odnosa da je morao voditi sudske sporove radi dokazivanja vlasništva.

Navodi da je u zemljišnim knjigama upisan kao suvlasnik dijela poslovne zgrade i dvorišta, no da to ne odgovara faktičnom stanju jer su knjižni vlasnici stana u poslovnoj zgradi od 189 m2 te dijela dvorišta i podruma njegova bivša supruga ………….. i sinovi …… i …………………….

Dužnosnik tvrdi da nije sporno da je vlasnik nekretnine u naravi stan u poslovnoj zgradi na adresi Ulica …………………………., s pripadajućim dijelom dvorišta u koje je ulaz iz …………………… (ističe da je zgrada u naravi uglovnica), a koja je upisana u zk. ul. ……., što je upisao u Izvješće o imovinskom stanju od 30. listopada 2018.

U očitovanju nadalje navodi da bivša supruga ………………… nakon razvoda braka 2016. godine pored njegova prezimena Đakić koristi i djevojačko prezime ………….

U odnosu na navode iz Zaključka o neskladu koji se odnose na isplate krojačko trgovačkog obrta Viroteks navodi da je omaškom naveo bivšu suprugu, iako se iz priloženog ugovora o najmu vidi da se radi o njegovu primitku.

Na kraju navodi da je osobni automobil Volkswagen Touareg 2.5 TDI kupio 2015. te ističe da je bio neispravan, a ugovorene cijene 18.500,00 kn s PDV-om.

Povjerenstvo je radi provjere navoda iz podnesene prijave i stjecanja saznanja o mogućem sukobu interesa dužnosnika od nadležnih tijela prikupilo potrebne podatke i dokumentaciju.

Povjerenstvo je zaprimilo sljedeća izvješća o imovinskom stanju dužnosnika Josipa Đakića:

- Izvješće o imovinskom stanju od 20. siječnja 2011. g. povodom kraja mandata

- Izvješće o imovinskom stanju od 6. svibnja 2011. g.

- Izvješće o imovinskom stanju od 20. siječnja 2012. g. povodom početka mandata

- Izvješće o imovinskom stanju od 21. prosinca 2012. g. povodom bitne promjene na imovini

- Izvješće o imovinskom stanju od 28. siječnja 2016. g. povodom ponovnog izbora na istu dužnost

- Izvješće o imovinskom stanju od 11. studenog 2016. g. povodom ponovnog izbora na istu dužnost.

Člankom 21. stavkom 1. ZSSI-a propisano je da Povjerenstvo vrši provjeru podataka iz podnesenih izvješća o imovinskom stanju dužnosnika. Člankom 22. istog Zakona propisano je da provjera podataka iz podnesenih izvješća o imovinskom stanju može biti prethodna (administrativna) i redovita provjera.

U izvješću o imovinskom stanju od 20. siječnja 2011. g., u dijelu izvješća „Podatci o nekretninama“, dužnosnik je naveo sljedeće nekretnine:

- Stan površine 192,00 m2 u Virovitici, …………, suvlasništvo s malodobnim djetetom

- Vikendica površine 50,00 m2 u Šibeniku, suvlasništvo

- Vinograd-klijet površine 2,50 ha u Pitomači, suvlasništvo s malodobnim djetetom

- Lokal površine 22,00 m2 u Virovitici, suvlasništvo s malodobnim djetetom.

U dijelu izvješća „Podatci o pokretninama“ dužnosnik je naveo osobni automobil marke Mercedes i brodicu tipa Pasara 7,2 m, u dijelu izvješća „Popis poslovnih udjela i dionica u fondovima i trgovačkim društvima“ dužnosnik je naveo 145 dionica u trgovačkom društvu Podravka te udjele u trgovačkim društvima Hrvatski Telekom i Fond HB, a u dijelu izvješća „Popis drugih primitaka prema vrstama dohotka na godišnjoj razini“ dužnosnik je naveo primitak u godišnjem iznosu od 1.800,00 kn bez naznake o vrsti primitka te drugi dohodak u godišnjem iznosu od 1.109,00 kn bez naznake vrste primitka. Nadalje, u dijelu podataka o obvezama dužnosnik je naveo kredit u iznosu od 50.000,00 eura s godinom zaduženja 2008.g. i rokom vraćanja u 2015.g., zatim kredit u iznosu od 30.000,00 eura s godinom zaduženja 2009.g. k i rokom vraćanja u 2016.g. te kredit u iznosu od 300.000,00 kn s godinom zaduženja 2008.g. i rokom vraćanja u 2033.g.

Izvješće o imovinskom stanju od 6. svibnja 2011. g. dužnosnik je podnio isključivo sa svrhom podnošenja izjave kojom se Povjerenstvu dopušta pristup podacima o svim računima dužnosnika kod bankarskih i drugih institucija koji su zaštićeni bankarskom tajnom, a koja je sastavni dio izvješća.

U izvješću o imovinskom stanju od 20. siječnja 2012. g. dužnosnik je naveo istu imovinu kao i u izvješću od 20. siječnja 2011. g., međutim nije naveo podatke o obvezama, odnosno kreditima.

U izvješću o imovinskom stanju od 21. prosinca 2012. g., u dijelu izvješća „Podatci o nekretninama“, dužnosnik je naveo sljedeće nekretnine:

- Apartman površine 29,00 m2 na otoku Šolti, osobna imovina

- Apartman površine 29,00 m2 na otoku Šolti, osobna imovina

Osim gore navedenih nekretnina, dužnosnik ne navodi ostale nekretnine niti podatke o pokretninama, poslovnim udjelima i ostalim prihodima dužnosnika iz ranije podnesenih izvješća o imovinskom stanju.

U dijelu podataka o obvezama dužnosnik je naveo kredit u iznosu od 65.000,00 EUR-a, s godinom zaduženja 2012.g. te rokom vraćanja od 10 godina.

U izvješću o imovinskom stanju od 28. siječnja 2016. g., u dijelu izvješća „Podatci o nekretninama“, dužnosnik je naveo sljedeće nekretnine:

- Apartman površine 28,90 m2 na otoku Šolti, Kat. općina Nečujam, osobna imovina

- Apartman površine 28,90 m2 na otoku Šolti, Kat. općina Nečujam, osobna imovina

U dijelu podataka o pokretninama koje se upisuju u javni registar dužnosnik je naveo osobni automobil marke Mercedes, godina proizvodne 2001.g., u vlasništvu bračnog druga dužnosnika. U dijelu podataka „Poslovni udjeli, dionica i vrijednosni papiri u poslovnim subjektima“ dužnosnik je naveo 145 dionica u trgovačkom društvu Podravka d.d., 63 dionice u trgovačkom društvu Hrvatski Telekom d.d. te 49 dionica u Fondu Hrvatskih branitelja. U dijelu podataka o plaći bračnog druga na godišnjoj razini dužnosnik je naveo neto iznos od 3.756,68 kn isplaćen od strane Informativnog centra Virovitica kao poslodavca te je kao datum stupanja u poslovni odnos naveo 1. kolovoza 2013.g. U dijelu podataka o drugim primicima bračnog druga, dužnosnik je naveo mjesečni iznos od 1.600,00 kn isplatitelja Krojačko-trgovački obrt Viroteks. U dijelu podataka o obvezama dužnosnik je naveo kredit u iznosu od 50.000,00 EUR-a, s mjesečnim anuitetom od 5.587,35 kn, godinom zaduženja 2012.g. te rokom vraćanja od 120 mjeseci. U dijelu podataka o štednji dužnosnik je prikazao štednju bračnog druga u iznosu od 130.000,00 kn.

U izvješću o imovinskom stanju od 11. studenog 2016. g., dužnosnik je naveo iste podatke o svojoj imovini kao i u izvješću o imovinskom stanju podnesenom 28. siječnja 2016.g., uz promjenu podataka o iznosu plaće bračnog druga, isplaćene od strane Informativnog centra Virovitica koja sada iznosi 5.002,46 kn neto.

 Povjerenstvo je neposrednim uvidom u Zajednički informacijski sustav zemljišnih knjiga i katastra na temelju ovlaštenja u pogledu dužnosnika Josipa Đakića utvrdilo sljedeće:

- u Zemljišnoknjižnom odjelu Općinskog suda u Splitu, u Katastarskoj općini 329762 Grohote, u ZK ulošku ……., pod brojem kat. čestice ZEM ………. upisana je kuća površine 144 m2; u vlastovnici je upisan suvlasnički dio dužnosnika Josipa Đakića, 30/216 etažno vlasništvo E-8, dijela nekretnine ukupne podne površine 27,34 m2.

- u Zemljišnoknjižnom odjelu Općinskog suda u Splitu, u Katastarskoj općini 329762 Grohote, u ZK ulošku ……., pod brojem kat. čestice ZEM …………. upisana je kuća površine 144 m2; u vlastovnici je upisan suvlasnički dio dužnosnika Josipa Đakića, 30/216 etažno vlasništvo E-7, dijela nekretnine ukupne podne površine 27,41 m

- u Zemljišnoknjižnom odjelu Pitomača Općinskog suda u Virovitici, u Katastarskoj općini 309508 Sedlarica, u ZK ulošku …….. upisane su sljedeće nekretnine:

k.č.br. … livadka kod vinograda u Otrovanskom bregu,

k.č.br. …… vinograd u Otrovanskom Bregu,

k.č.br. ….. vinograd u Otrovanskom Bregu,

k.č.br. ….. vinograd Otrovanski breg,

k.č.br. …… vinograd u Otrovanskom briegu,

k.č.br. ……. vinograd Otrovanski breg,

k.č.br. ……. livadka kod vinograda u Otrovanskom briegu,

k.č.br. …… vinograd u Otrovanskom briegu,

k.č.br. ……. vinograd u Otrovanskom briegu,

k.č.br. ……livadka kod vinograda u Otrovanskom briegu,

k.č.br. …… livadka kod vinograda u Otrovanskom briegu,

k.č.br. …… vinograd u Otrovanskom briegu,

k.č.br. ……. vinograd u Otrovanskom briegu i

k.č.br. …… vinogradski put u Otrovanskom bregu, sve ukupne površine 2830 čhv i 1559 m2; u vlastovnici je upisan dužnosnik Josip Đakić s vlasničkim udjelom 1/1

- u Zemljišnoknjižnom odjelu Pitomača Općinskog suda u Virovitici, u Katastarskoj općini 309583 Velika Črešnjevica, u ZK ulošku ……, upisane su sljedeće nekretnine:

k.č.br. ……….. oranica Otrovanski breg,

k.č.br. …….. voćnjak kod vinograda u Otrovanskom bregu,

k.č.br. …….. voćnjak kod vinograda u Otrovanskom bregu,

k.č.br. ……….. voćnjak kod vinograda u Otrovanskom bregu,

k.č.br. ……….. voćnjak u Otrovanskom bregu,

k.č.br. …………………………………………………., sve vinograd u Otrovanskom bregu,

k.č.br. …….. vinograd Otrovanski breg,

k.č.br. ……… vinograd Otrovanski breg,

k.č.br. ………. vinograd Otrovanski breg u Gložiku,

k.č.br. ……… vinograd Otrovanski breg u Gložiku,

k.č.br. ………. vinograd Otrovanski breg u Gložiku,

k.č.br. ……. vinograd Otrovanski breg u Gložiku,

k.č.br. ……. vinograd Otrovanski brieg u Gložiku

k.č.br. …….. livada Otrovanski brieg u Gložiku,

k.č.br. ……… livada Otrovanski breg u Gložiku,

k.č.br. …….. vinograd Otrovanski breg u Gložiku,

k.č.br. ……..neplodno Otrovanski breg u Gložiku,

k.č.br. ………. oranica Otrovanski breg,

k.č.br. ……… livada, vinograd i šuma u Otrovanskom bregu,

k.č.br. ………. livada, šuma, vinograd i kljet u Otrovanskom bregu,

k.č.br. ……… vinogradski put u Otrovanskom bregu,

k.č.br. ………. vinogradski put u Otrovanskom bregu,

k.č.br. ……. vinogradski put u Otrovanskom bregu i

k.č.br. ………. put u Otrovanskom bregu, sve ukupne površine 4302 čhv i 2114 m2; u vlastovnici je upisan dužnosnik Josip Đakić s vlasničkim udjelom 1/1

- u Zemljišnoknjižnom odjelu Virovitica Općinskog suda u Virovitici, u Katastarskoj općini 337846 Virovitica Centar, u ZK ulošku …….., pod brojem kat. čestice ……, upisana je nekretnina dvorište površine 461 m2 na adresi Ulica …………………. i poslovna zgrada površine 189 m2 na adresi Ulica ………………….; u vlastovnici je upisan dužnosnik Josip Đakić sa suvlasničkim dijelom s neodređenim omjerom

- u Zemljišnoknjižnom odjelu Virovitica Općinskog suda u Virovitici, u Katastarskoj općini 337846 Virovitica Centar, u ZK ulošku ……., pod brojem kat. čestice ……, na adresi Ulica ………………. upisana je nekretnina dvorište površine 219 m2 i zgrada mješovite uporabe površine 492 m2; u vlastovnici je upisan dužnosnik Josip Đakić sa suvlasničkim dijelom s neodređenim omjerom etažno vlasništvo E-17, u naravi stan ukupne površine 82,20 m2

- u Zemljišnoknjižnom odjelu Virovitica Općinskog suda u Virovitici, u Katastarskoj općini 337846 Virovitica Centar, u ZK ulošku ……, pod brojem kat. čestice ….., na adresi Ulica …………………… upisana je nekretnina dvorište površine 95 m2; u vlastovnici je upisan dužnosnik Josip Đakić sa suvlasničkim dijelom s neodređenim omjerom

- u Zemljišnoknjižnom odjelu Pitomača Općinskog suda u Virovitici, u Katastarskoj općini 309583 Velika Črešnjevica, u ZK ulošku 117, upisane su nekretnine k.č.br. ……. vinograd u Otrovanskom bregu i k.č.br. …….. voćnjak kod vinograda u Otrovanskom Bregu ukupne površine 714 čhv; u vlastovnici je upisan dužnosnik Josip Đakić sa suvlasničkim udjelom ½.

Povjerenstvo je na temelju ovlaštenja, neposrednim uvidom u Informacijski sustav prometa nekretnina Porezne uprave Ministarstva financija utvrdilo da je dužnosnik Josip Đakić u istome registriran kao stjecatelj sljedećih nekretnina:

- stana u Virovitici, kat. općina 332739 Virovitica-Grad, k.č.br. ….. zk. ul. br. ….., površine 82,20 m2, ugovorne vrijednosti u iznosu od 451.317,78 kn, stečenog kupoprodajom u siječnju 2017. g.,

- poljoprivrednog zemljišta u Katastarskoj općini 309508 Sedlarica, k.č.br. ….., zk. ul. ….. površine u prometu 690,56 m2, k. č. br. ….. zk.ul. ….. površine u prometu 384,84 m2 i k.č.br. … zk.ul. …. površine u prometu 388,44 m2 te poljoprivrednog zemljišta u Katastarskoj općini velika Črešnjevica k. č. br. ….., zk. ul. ….. površine u prometu 1046,63 m2, k. č. br. ……. zk. ul. …. površine u prometu 237,38 m2 i k. č. br. ……. zk. ul. …… bez naznake površine, stečenog darovanjem u veljači 2017.g.,

- poljoprivrednog zemljišta, vinograda, u Katastarskoj općini 332712 Virovitica II, k.č.br. …… zk.ul.br. ……., površine 539,50 m2, stečenog kupoprodajom u srpnju 2016. g., bez naznake iznosa vrijednosti nekretnine,

- parkirališta u Nečujmu, k.č.br. ….., na adresi …………………., ukupne površine 37 m2, iznosa vrijednosti 27.859,00 kn, stečenog kupoprodajom u kolovozu 2013. g.

Povjerenstvo utvrđuje da je u gore navedenim izvješćima o imovinskom stanju dužnosnika Josipa Đakića imenovani dužnosnik naveo kako je oženjen ……………….

Povjerenstvo je neposrednim uvidom u Zajednički informacijski sustav zemljišnih knjiga i katastra na temelju ovlaštenja u pogledu …………….., bračnog druga dužnosnika, Josipa Đakića utvrdilo da se imenovana u dijelu upisa u zemljišne knjige vodi kao …………, a u dijelu upisa u iste kao ………………. te je u pogledu identiteta osobe navedene u zemljišnim knjigama i identiteta bračnog druga dužnosnika, unesenog u gore navedena izvješća o imovinskom stanju, usporedbom OIB-a utvrđeno da se radi o istoj osobi. Bračni drug dužnosnika je u Zajedničkom informacijskom sustavu zemljišnih knjiga i katastra evidentiran kao vlasnik, odnosno suvlasnik sljedećih nekretnina:

- u Zemljišnoknjižnom odjelu Pitomača Općinskog suda u Virovitici, u Katastarskoj općini 309583 Velika Črešnjevica, u ZK ulošku …., nekretnina oznake k.č.br. …….. vinograd u Otrovanskom bregu, k.č.br. ……… oranica kod vinograda u Otrovanskom bregu, k.č.br. ……… vinogradski put u Otrovanskom bregu i k.č.br. ……… vinogradski put u Otrovanskom bregu, ukupne površine 1213 čhv; u vlastovnici je upisana ………., bračni drug dužnosnika Josipa Đakića, s vlasničkim udjelom 1/1

- u Zemljišnoknjižnom odjelu Šibenik Općinskog suda u Šibeniku, u Katastarskoj općini 330353 Zaton, u ZK ulošku ……….., nekretnina oznake k.č.br. …….. jara i k.č.br. ……. neplodno i dvor, ukupne površine 647 m2; u vlastovnici je upisana ………….., bračni drug dužnosnika Josipa Đakića, s vlasničkim udjelom 1/1

- u Zemljišnoknjižnom odjelu Virovitica Općinskog suda u Virovitici, u Katastarskoj općini 337846 Virovitica Centar, u ZK ulošku ……, pod brojem kat. čestice ……, na adresi Ulica ……………… upisana je nekretnina dvorište površine 461 m2 i poslovna zgrada površine 189 m2; u vlastovnici je upisan suvlasnički dio s neodređenim omjerom ………………, bračnog druga dužnosnika Josipa Đakića

- u Zemljišnoknjižnom odjelu Virovitica Općinskog suda u Virovitici, u Katastarskoj općini 337846 Virovitica Centar, u ZK ulošku ………., pod brojem kat. čestice …., na adresi Ulica …………….. upisana je nekretnina dvorište površine 219 m2 te na adresi Ulica ……………… zgrada mješovite uporabe površine 492 m2; u vlastovnici je upisana …………… (imenovana ima isti OIB kao i ……………), bračni drug dužnosnika Josipa Đakića, sa suvlasničkim udjelom s neodređenim omjerom etažno vlasništvo E-9, u naravi stan ukupne površine 108,94 m2, s pripadajućim podrumom površine 4,77 m2, 2/4 ………………..

- u Zemljišnoknjižnom odjelu Virovitica Općinskog suda u Virovitici, u Katastarskoj općini 337846 Virovitica Centar, u ZK ulošku ……, pod brojem kat. čestice ……, na adresi Ulica ……………… upisana je nekretnina dvorište površine 219 m2 i na adresi Ulica ………………… zgrada mješovite uporabe površine 492 m2; u vlastovnici je upisana ……………….. bračni drug dužnosnika Josipa Đakića, sa suvlasničkim udjelom s neodređenim omjerom etažno vlasništvo E-20 u naravi stan ukupne površine 86,99 m2, 2/4 ………………………….

- u Zemljišnoknjižnom odjelu Virovitica Općinskog suda u Virovitici, u Katastarskoj općini 337846 Virovitica Centar, u ZK ulošku …….., pod brojem kat. čestice ….., na adresi Ulica ………………………….. upisana je nekretnina dvorište površine 95 m2; u vlastovnici je upisana …………………., bračni drug dužnosnika Josipa Đakića, sa suvlasničkim dijelom s neodređenim omjerom.

Povjerenstvo je neposrednim uvidom na temelju ovlaštenja u Informacijski sustav prometa nekretnina Porezne uprave Ministarstva financija utvrdilo da je bračni drug dužnosnika ……………………, u istome registrirana kao stjecateljica sljedećih nekretnina:

- poljoprivrednog zemljišta, Katastarska općina 309583 Velika Črešnjevica, k. č. br. …… zk. ul. br. …………, površine 10371,00 m2, ugovorne vrijednosti 6.000,00 kn, stečenog kupoprodajom u svibnju 2008. g.

- stambenog objekta (starog), u Zatonu, Katastarska općina Zaton Martinska, k. č. br. …………, 627 m2 i čest. zgr. ……. (dvor-32 m2, u naravi zidine stare kamene kuće) ugovorne vrijednosti 15.000,00 kn, utvrđene porezne osnovice 48.090,00 kn, stečenog kupoprodajom u lipnju 2007. g.

Također, Povjerenstvo je neposrednim uvidom u Informacijski sustav Porezne uprave na temelju ovlaštenja utvrdilo da je dužnosnik Josip Đakić u razdoblju od 12. veljače 2014. g. pa nadalje ostvarivao mjesečne primitke koji su u šifrarniku Porezne Uprave označeni šifrom primitka 9 (potpora zbrinjavanju HRVI) te da je dužnosniku s navedene osnove isplaćivan iznos od 1.109,22 kn mjesečno.

Nadalje je utvrđeno da je dužnosnik 26. svibnja 2014. g. od Središnjeg klirinškog depozitarnog društva ostvario neto primitak u iznosu od 539,03 kn (šifra primitka 1001-primitci od kojih se ostvaruje dohodak od kapitala po osnovi dividendi i udjela u dobitku na temelju udjela u kapitalu), da je 2. lipnja 2014. g. ostvario primitak od Hrvatskog telekoma d.d. u iznosu od 584,77 kn (šifra primitka 34-primici po osnovi dividendi i udjela u dobiti iskorišteni za uvećanje temeljnog kapitala društva), da je 25. svibnja 2015. g. ostvario primitak od Središnjeg klirinškog depozitarnog društva u iznosu od 483,00 kn (šifra primitka 42-primici po osnovi dividendi i udjela u dobiti koji ne podliježu oporezivanju), da je 3. lipnja 2015. g. ostvario primitak od Hrvatskog telekoma d.d. u iznosu od 792,05 kn (šifra primitka 34-primici po osnovi dividendi i udjela u dobiti iskorišteni za uvećanje temeljnog kapitala društva), da je 16. lipnja 2015. g. ostvario primitak od Podravke prehrambene industrije d.d. u iznosu od 2.900,00 kn (šifra primitka 34), da je 31. prosinca 2015.g. ostvario primitak od HPB-Stambene štedionice d.d. u iznosu od 522,82 kn, da je 16. svibnja 2016. g. od Središnjeg klirinškog depozitarnog društva ostvario neto primitak u iznosu od 359,35 kn (šifra primitka 1001-primitci od kojih se ostvaruje dohodak od kapitala po osnovi dividendi i udjela u dobitku na temelju udjela u kapitalu), da je 16. rujna 2016. g. od Središnjeg klirinškog depozitarnog društva ostvario neto primitak u iznosu od 881,02 kn (šifra primitka 1001), da je 31. prosinca 2016. g. od HPB- Stambene štedionice d.d. ostvario neto primitak u iznosu od 719,58 kn (šifra primitka 1004-primici od kojih se utvrđuje dohodak od kapitala po osnovi kamata), da je 22. svibnja 2017. g. od Središnjeg klirinškog depozitarnog društva ostvario neto primitak u iznosu od 359,35 kn (šifra primitka 1001), da je 30. kolovoza 2017. g. od Središnjeg klirinškog depozitarnog društva ostvario neto primitak u iznosu od 881,02 kn (šifra primitka 1001), da je 21. studenog 2017. g. od Agencije za plaćanja u poljoprivredi, ribarstvu i ruralnom razvoju ostvario primitak u iznosu od 200,20 kn (šifra primitka 38-primici fizičkih osoba po osnovi izravnih plaćanja u poljoprivredi sukladno posebnim propisima po osnovi kojih se ne utvrđuje dohodak), da je 22. prosinca 2017. g. od Agencije za plaćanja u poljoprivredi, ribarstvu i ruralnom razvoju ostvario primitak u iznosu od 42,81 kn (šifra primitka 38), da je 30. prosinca 2017. g. od Agencije za plaćanja u poljoprivredi, ribarstvu i ruralnom razvoju ostvario primitak i to: u iznosu od 1.217,75 kn, u iznosu od 1.745,35 kn i u iznosu od 759,23 kn i da je 31. prosinca 2017. g. od HPB-Stambene štedionice d.d. ostvario neto primitak u iznosu od 936,15 kn (šifra primitka 1004-primici od kojih se utvrđuje dohodak od kapitala po osnovi kamata).

Povjerenstvo je neposrednim uvidom u Informatički sustav Porezne uprave na temelju ovlaštenja utvrdilo da je bračni drug dužnosnika ……………. (u Informatičkom sustavu unesena kao …………….., istovjetnost osobe utvrđena na temelju istovjetnosti OIB-a) ostvarila sljedeće primitke:

26. svibnja 2014. g. od Središnjeg klirinškog depozitarnog društva u neto iznosu od 539,03 kn (šifra primitka 1001-primici od kojih se utvrđuje dohodak od kapitala po osnovi dividendi i udjela u dobiti na temelju udjela u kapitalu), 2. lipnja 2014. g. od Hrvatskog telekoma d.d. u iznosu od 584,77 kn (šifra primitka 34-primici po osnovi dividende i udjela u dobiti iskorišteni za uvećanje temeljnog kapitala), 30. siječnja 2015.g. od Hrvatske poštanske banke d.d. u neto iznosu od 307,44 kn, 25. svibnja 2015.g. od Središnjeg klirinškog depozitarnog društva u neto iznosu od 483,00 kn, 3. lipnja 2015.g. od Hrvatskog telekoma d.d. u neto iznosu od 792,05 (šifra primitka 34), 31. prosinca 2015. g. od HPB-Stambene štedionice d.d. u neto iznosu od 522,82 kn (šifra primitka 1004-primici od koji se utvrđuje dohodak od kapitala na osnovi kamata), 29. siječnja 2016. g. od Hrvatske poštanske banke d.d. u neto iznosu od 3.797,27 kn (šifra primitka 1004), 3. veljače 2016. g. od Hrvatske poštanske banke d.d. u neto iznosu od 0,16 kn (šifra primitka 1004), 16. svibnja 2016. g. od Središnjeg klirinškog depozitarnog društva u iznosu od 359,35 kn (šifra primitka 1001), 31. prosinca 2016. g. od HPB-Stambene štedionice d.d. u neto iznosu od 719,58 kn (šifra primitka 1004), 4. veljače 2017. g. od Slatinske banke d.d. u neto iznosu od 4.297,71 kn (šifra primitka 1004), 22. svibnja 2017. g. od Središnjeg klirinškog depozitarnog društva u neto iznosu od 359,35 kn (šifra primitka 1001) i 31. prosinca 2017. g. u neto iznosu od 936,15 kn (šifra primitka 1004).

U Informacijskom sustavu Porezne uprave ne postoje podatci o isplatama primitaka Krojačko trgovačkog obrta Viroteks bračnom drugu dužnosnika.

Iz podataka informatičkog sustava Ministarstva unutarnjih poslova, u koji je Povjerenstvo izvršilo uvid na temelju posebnog ovlaštenja, utvrđeno je da je dužnosnik Josip Đakić vlasnik osobnog automobila VOLKSWAGEN TOUAREG 2.5 TDI, godina proizvodnje 2008. Kao datum stjecanja navodi se 3. listopada 2010.g.

Prema podacima Agencije za plaćanja u poljoprivredi, ribarstvu i ruralnom razvoju, dopis KLASA: 320-01/18-10/0880 od 26. travnja 2018.g., Josip Đakić evidentiran je u Upisniku poljoprivrednika kao nositelj obiteljskog poljoprivrednog gospodarstva JOSIP ĐAKIĆ, MIBPG 208921 od 13.07.2017.g., a uvidom u OIB utvrđeno je da se radi o dužnosniku Josipu Đakiću.

Povjerenstvo je također izvršilo uvid u podatke sudskog registra Trgovačkog suda u Bjelovaru te je utvrdilo da je pod matičnim brojem subjekta: 010075446, OIB: 010075446 bilo upisano trgovačko društvo RS-METALI XENON d.o.o. u stečaju. Trgovački sud u Bjelovaru brisao je ovaj subjekt dana 26.04.2017 rješenjem Tt-17/816-1. ………….., odnosno ………….., čija istovjetnost je utvrđena uvidom u OIB, bila je upisna kao član/osnivač navedenog trgovačkog društva od rujna 2010.g. do travnja 2017.g.

Usporedbom podataka iz podnesenih Izvješća o imovinskom stanju i podataka prikupljenih od nadležnih tijela u Republici Hrvatskoj utvrđen je nesklad i nerazmjer između prijavljenih i prikupljenih podataka u odnosu na podatke o nekretninama i pokretninama koje se upisuju u javni registar u vlasništvu dužnosnika i dužnosnikovog bračnog druga, ostalim prihodima dužnosnika, drugim primicima bračnog druga, štednji dužnosnika, štednji i visini štednje bračnog druga, poslovnim udjelima, dionicama i vrijednosnim papirima u poslovnim subjektima, obvezama, te subvencijama, donacijama i poticajima.

Iz navedenog proizlazi da u pogledu navedene nekretnine postoji nesklad između prijavljene imovine u izvješćima o imovinskom stanju podnesenim 20. siječnja 2011. povodom kraja mandata, 6. svibnja 2011., 20. siječnja 2012. povodom početka mandata, 21. prosinca 2012. povodom bitne promjene na imovini, 28. siječnja 2016. povodom ponovnog izbora na istu dužnost i 11. studenog 2016. povodom ponovnog izbora na istu dužnost i stanja imovine kako proizlazi iz podataka prikupljenih od nadležnih tijela u odnosu na podatke o nekretninama i pokretninama koje se upisuju u javni registar u vlasništvu dužnosnika i dužnosnikovog bračnog druga, ostalim prihodima dužnosnika, drugim primicima bračnog druga, štednji dužnosnika, štednji i visini štednje bračnog druga, poslovnim udjelima, dionicama i vrijednosnim papirima u poslovnim subjektima, obvezama, te subvencijama, donacijama i poticajima i imovine utvrđene u postupku provjere.

 Povjerenstvo pritom napominje kako je dužnosnik 19. srpnja 2019. podnio novo izvješće o imovinskom stanju, no niti u njemu unio cjeloviti prikaz vlastite imovine i imovine supruge, sada bivše supruge. Slijedom navedenog, Povjerenstvo smatra svrsishodnim dužnosnika uputiti da se obrati Povjerenstvu ukoliko mu u budućnosti bude trebala smjernica i uputa oko popunjavanja svih podataka u izvješću o imovinskom stanju, a uzimajući u obzir širinu i količinu podataka koje je potrebno upisati u predmetno izvješće.

S obzirom da dužnosnik na poziv Povjerenstva nije opravdao utvrđeni nesklad, odnosno nije opravdao propust da potpuno i pravilno prijavi sve tražene podatke iz izvješća o imovinskom stanju dužnosnika i to u odnosu na podatke o prijavljenoj imovini, Povjerenstvo je donijelo Odluku kako je navedeno u točki I. izreke ovog akta.

Također, ukazuje se dužnosniku na obvezu podnošenja Izvješća o imovinskom stanju dužnosnika sukladno utvrđenom stanju kako je to navedeno u izreci i obrazloženju ovog akta.

Člankom 42. ZSSI-a propisane su sankcije koje se mogu izreći za povredu odredbi navedenog zakona. Za povredu odredbi članka 27. ZSSI-a Povjerenstvo propisuje izricanje sankcije obustave isplate dijela neto mjesečne plaće.

Člankom 44. stavkom 1. ZSSI-a propisano je da sankciju obustave isplate dijela neto mjesečne plaće Povjerenstvo izriče u iznosu od 2.000,00 do 40.000,00 kuna, vodeći računa o težini i posljedicama povrede Zakona. Prilikom odmjeravanja visine sankcije Povjerenstvo je ocijenilo sve okolnosti o kojima ovisi odgovornost dužnosnika za počinjenu povredu ZSSI-a, kao i težinu nastalih posljedica povrede. Kao okolnost koja je utjecala na izricanje više sankcije unutar propisanog raspona, Povjerenstvo je cijenilo da se radi o dužnosniku koji obnaša visoku funkciju te da je u povredi odredaba ZSSI-a bio u dužem vremenskom razdoblju, da nesklad nije ispravio niti u zadnjem izvješću o imovinskom stanju koje je podnio nakon odluke o pokretanju ovog postupka, odnosno da do sada niti jedno izvješće o imovinskom stanju nije podnio istinito i potpuno, sukladno podacima pribavljenim od nadležnih državnih institucija.

Povjerenstvo smatra da je za utvrđenu povredu ZSSI-a primjerena sankcija obustava isplate dijela neto plaće u iznosu od 12.000,00 kn, koja će trajati šest mjeseci te će se izvršiti u šest uzastopnih mjesečnih obroka, svaki u pojedinačnom iznosu od 2.000,00 kn.

 Slijedom navedenog Povjerenstvo je donijelo odluku kako je navedeno u izreci ovog akta.

PREDSJEDNICA POVJERENSTVA

 Nataša Novaković dipl. iur.

**Dostaviti:**

1. Dužnosnik Josip Đakić, elektroničkom dostavom
2. Objava na internetskoj stranici Povjerenstva
3. Pismohrana